stanford-oval/wikipedia huggingface dataset:
The Red Clay Strays

| --- | --- |
 מקום הקמה:  מוביל, אלבמה, ארצות הברית
 מוקד פעילות:  ארצות הברית ארצות הברית
 תקופת הפעילות:  מ-2016
 סוגה:  קאנטרי רוק ‏•‏‏ דלתא בלוז ‏•‏‏ גוספל
 חברת תקליטים:  RCA
 חברים
 ברנדון קולמן אנדרו בישופ דרו ניקס ג'ון הול זאק רישל
 
The Red Clay Strays (בעברית: הרד קליי סטרייז) היא להקת קאנטרי רוק אמריקאית שהוקמה במוביל, אלבמה, בשנת 2016. הלהקה משלבת סגנונות קאנטרי רוק, דלתא בלוז ומוזיקת גוספל, וזכתה להכרה בינלאומית בזכות הסינגל "Wondering Why" משנת 2022, שהפך ללהיט בשנת 2023 בעקבות הצלחתו בפלטפורמת טיקטוק.
היסטוריה > 2016–2020: היווסדות ראשונית

הלהקה הוקמה בשנת 2016 על ידי הסולן ברנדון קולמן, הבסיסט אנדרו בישופ, והגיטריסט דרו ניקס, כיורשת ללהקת גרסאות כיסוי במוביל, אלבמה. לאחר מכן הצטרפו ללהקה המתופף ג'ון הול והגיטריסט זאק רישל. הלהקה הופיעה בעיקר במועדונים קטנים בדרום-מזרח ארצות הברית, ובשנת 2019 חתמה על חוזה עם חברת הניהול Ontourage Management. בנובמבר 2019 שחררה את הסינגל “Good Godly Woman”, שהופיע בפסקול הסרט "דוקטור סליפ". בשנת 2020 הוציאה את הסינגלים "No Way to Know" ו-"Will the Lord Remember Me", אך בשל מגפת הקורונה הפסיקה הלהקה את סיבוב ההופעות שלה.
היסטוריה > 2020–2023: Moment of Truth וצמיחה מתמשכת

באמצעות מימון המונים, הלהקה הקליטה את אלבום האולפן הראשון שלה, Moment of Truth, שהושק באפריל 2022. האלבום לא זכה להצלחה מסחרית רבה בתחילה, אך בשנת 2023 חתמה הלהקה על חוזה עם סוכנות WME ועם חברת התקליטים Thirty Tigers. בנוסף, השתתפה הלהקה בפסטיבלים גדולים כמו לולהפלוזה ו-CMA Fest. באוגוסט 2023 שחררה הלהקה מיני-אלבום חי כחלק מסדרת Live AF ביוטיוב.
היסטוריה > 2023–הווה: פריצת דרך מסחרית

בשנת 2023 זכתה הלהקה לפופולריות במדיה החברתית, בעיקר בזכות הסינגל "Wondering Why", שהפך לוויראלי בטיקטוק בספטמבר אותה שנה. השיר נכנס למצעד שירי הרוק & האלטרנטיביים במקום ה-33, ובהמשך הפך לשיר הראשון של הלהקה שנכנס למצעד בילבורד הוט 100, שם הגיע למקום ה-71. במרץ 2024 חתמה הלהקה על חוזה הקלטות עם RCA רקורדס ועל חוזה הפצה עולמי עם Warner Chappell Music. ביולי 2024 שחררה הלהקה את אלבום האולפן השני שלה, Made by These Moments, בהפקתו של דייב קוב.
חברי הלהקה

ברנדון קולמן: סולן ראשי
אנדרו בישופ: בסיסט
דרו ניקס: גיטריסט
ג'ון הול: מתופף
זאק רישל: גיטריסט
דיסקוגרפיה > אלבומי אולפן

2022: Moment of Truth
2024: Made by These Moments
דיסקוגרפיה > מיני-אלבומי הופעה

2023: The Red Clay Strays (Live AF Session)
פרסים ומועמדויות

| פרס | שנה | קטגוריה | עבור | תוצאה |
| --- | --- | --- | --- | --- |
| פרס איגוד מוזיקת הקאנטרי | 2024 | הלהקה הווקאלית של השנה | The Red Clay Strays | מועמדות |
| פרס המוזיקה של בילבורד | 2024 | צמד/להקת קאנטרי מוביל/ה | The Red Clay Strays | זכייה |
| פרס המוזיקה של בילבורד | 2024 | צמד/להקת רוק מוביל/ה | The Red Clay Strays | מועמדות |
הערות שוליים

↑  Jessica Nicholson, Chartbreaker: There’s No ‘Wondering Why’ The Red Clay Strays Are Positioned for Their Biggest Year Yet, Billboard, ‏2024-01-18 (באנגלית אמריקאית)
↑  American Songwriter, Red Clay Strays Premiere "Good Godly Woman" in Advance of 'Doctor Sleep', American Songwriter, ‏2019-10-31 (באנגלית אמריקאית)
↑  The Red Clay Strays, a COVID-19 story from Mobile, Alabama Public Radio, ‏2020-10-21 (באנגלית)
| --- | --- |
בקרת זהויות :  MusicBrainz: 01930336-bcd2-42f8-8274-7ee6a75bcd0c
פרנסיס פיקנס

פרנסיס וילקינסון פיקנס (באנגלית: Francis Wilkinson Pickens; ‏7 באפריל 1805 - 25 בינואר 1869) היה עורך דין ופוליטיקאי אמריקני, חבר המפלגה הדמוקרטית אשר כיהן כחבר בבית הנבחרים של קרוליינה הדרומית, כחבר בבית הנבחרים של ארצות הברית, כסנאטור בסנאט של קרוליינה הדרומית, כשגריר ארצות הברית באימפריה הרוסית, וכמושל ה-69 של קרוליינה הדרומית כאשר זו פרשה מארצות הברית טרום מלחמת האזרחים האמריקנית ובמהלך שנותיה המוקדמות.
ביוגרפיה

פיקנס נולד בעיירה טוגדו במחוז קולטון אשר בקרוליינה הדרומית כבנו של המושל לשעבר של המדינה, אנדרו פיקנס וכנכדו של מפקד כוחות המיליציה שלחמו בקרב קאופנס במהלך מלחמת האזרחים האמריקנית, הגנרל וחבר בית הנבחרים אנדרו פיקנס. פיקנס התחנך בפרנקלין קולג' אשר באתונה שבג'ורג'יה ובקולג' של קרוליינה הדרומית, וקיבל רישיון לעריכת דין בשנת 1829. הוא הצטרף למפלגה הדמוקרטית וכיהן מטעמה בבית הנבחרים של קרוליינה הדרומית בשנים 1832–1834 שם תמך בהתנערות מתשלום המסים הפדרליים בעת משבר המיסוי של 1832. בשנת 1834 נשלח לוושינגטון הבירה כחבר בית הנבחרים של ארצות הברית, שם כיהן בתפקיד זה עד שנת 1843.
משנת 1844 ועד 1846 כיהן כסנאטור בסנאט של קרוליינה הדרומית ותוך כדי כהונתו סירב לבקשות נשיאי ארצות הברית של אותן השנים, ג'ון טיילר וג'יימס נוקס פולק, לכהן כשגריר מטעם ארצות הברית בלונדון ובפריז. בשנת 1858 יצא לייצג את ארצות הברית ברוסיה כשגריר, שם כיהן בתפקיד זה במשך שנתיים. בשנת 1860 חזר פיקנס לקרוליינה הדרומית על מנת להיבחר ולכהן כמושל המדינה. תחת כהונתו כמושל פרשה קרוליינה הדרומית מארצות הברית, פרישה שבה תמך נחרצות ולאחר מכן אף דרש את פינויים ומסירתם לידי קרוליינה הדרומית של כל מתקני הצבא הפדרליים אשר היו בתוך גבולות המדינה בכלל ובאזור מפרץ צ'ארלסטון בפרט.
פינס נפטר ב-25 בינואר 1869 באדג'פילד שבקרוליינה הדרומית ונקבר שם.
הבוסטון גלוב

| --- | --- |

שער העיתון לאחר הפיגוע במרתון בוסטון, העיתון זכה בפרס פוליצר על כיסוי האירוע
שער העיתון לאחר הפיגוע במרתון בוסטון, העיתון זכה בפרס פוליצר על כיסוי האירוע
 תדירות:  עיתון יומי
 פורמט:  ברודשיט 
 מו"ל:  ג'ון הנרי 
 בעלים:  הניו יורק טיימס, ג'ון הנרי 
 תאריכי הופעה:  4 במרץ 1872 – הווה (152 שנים)
 שפה:  אנגלית
 מערכת:  שדרת מוריסי, בוסטון,  מסצ'וסטס, ארצות הברית
 תפוצה:  68,806 עותקים
 מדינה:  ארצות הבריתארצות הברית
 ISSN:  0743-1791
 עמוד ראשון:  עמוד ראשון מהיום
 www.bostonglobe.com boston.com
 
הבוסטון גלוב (באנגלית: The Boston Globe) הוא עיתון אמריקאי שבסיסו בעיר בוסטון שבארצות הברית. העיתון יוצא לאור משנת 1872 ומאז 2013 הוא בבעלות איש העסקים ג'ון הנרי. בוסטון גלוב הוא העיתון היומי הוותיק והגדול ביותר בבוסטון והארבע עשרה בתפוצתו בארצות הברית. נכון ל-2022 הוא מופץ ב-68,806 עותקים.
היסטוריה

העיתון נוסד על ידי שישה אנשי עסקים מבוסטון והמהדורה הראשונה שלו יצאה לאור ב-4 במרץ 1872. במקור היה זה יומון שיצא בבקרים, ובשנת 1877 החל להוציא מהדורת יום ראשון, שקלטה את העיתון היריב "בוסטון ויקלי גלוב" בשנת 1892. ב-1878 החלו להוציא מהדורת אחר-הצהריים, בשם "בוסטון איוונינג גלוב", והמשיכה פעולתה עד 1979. ב-1973 הונפקה החברה שהחזיקה בעיתון. ב-1993 נרכשה השליטה בעיתון על ידי קבוצת התקשורת הניו יורק טיימס בסכום של כ-1.1 מיליארד דולר. ב-2013 נמכרה הבעלות לג'ון הנרי תמורת 70 מיליון דולר.
לאורך שנות קיומו ועד 2014 זכו העיתון וכתביו ב-23 פרסי פוליצר. בין הזכיות היו פרס פוליצר ב-2003 על שירות לציבור בזכות כתבות התחקיר על התעללות מינית בילדים על ידי כמרים בכנסייה הקתולית והסתרת המידע על ידי הכנסייה ופרס על סיקור חדשותי של הפיגוע במרתון בוסטון.
לעיתון שני אתרי אינטרנט מרכזיים, מהדורת אינטרנט בכתובת bostonglobe.com, המכילה תכנים בתשלום מהעיתון המודפס, ואתר החדשות הוותיק boston.com, שמופנה לקהל רחב.
הערות שוליים

↑  William Turvill, Top 25 US newspaper circulations: Print sales fall another 12% in 2022, pressgazette.co.uk, June 24, 2022
↑  Boston Globe wins Pulitzer for Marathon bombing coverage, הבוסטון גלוב, 15 באפריל 2014
פטרישיה ברדין

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  14 בפברואר 1935 האל, הממלכה המאוחדת 
 פטירה:  13 באוגוסט 2023 (בגיל 88) נובה סקוטיה, קנדה 
 מוקד פעילות:  הממלכה המאוחדת 
 תקופת הפעילות:  1957–1969 (כ־12 שנים) 
 שפה מועדפת:  אנגלית 
 בן או בת זוג:  Ivor Emmanuel (1964–1966) 
 פרופיל ב-IMDb
 
פטרישיה ברדין (באנגלית: Patricia Bredin;‏ 14 בפברואר 1935 –  13 באוגוסט 2023) הייתה זמרת, סופרת ושחקנית בריטית.
קריירה > באירוויזיון

ב-12 בפברואר 1957, ניצחה  ברדין בקדם הבריטי לאירוויזיון 1957, וזכתה לייצג את הממלכה המאוחדת באירוויזיון. ב-3 במרץ 1957 היא הופיעה על בימת האירוויזיון עם השיר "All". ברדין הופיעה שלישית בסדר ההופעות, אחרי לוקסמבורג ולפני איטליה., וסיימה במקום השביעי עם שש נקודות. השיר "All" שאורכו עמד על 1.52 דקות, החזיק שנים רבות בתואר השיר הקצר ביותר שהושר באירוויזיון, עד אירוויזיון 2015, כאשר פינלנד שלחה שיר שאורכו 1:27.
קריירה > לאחר האירוויזיון

בשנים שלאחר התחרות, ברדין שיחקה במספר סרטים וסדרות קומדיה בריטיים.
חיים אישיים

בשנת 1964, ברדין נישאה לזמר איבור עמנואל. הזוג התגרש לאחר שנתיים. לאחר מכן, ברדין התחתנה עם איש העסקים הקנדי, צ'ארלס מק'קאלוך, אך הוא נפטר בירח הדבש שלהם.
פילמוגרפיה

Left Right and Centre‏ (1959)
The Bridal Path‏ (1959)
Make Mine a Million‏ (1959)
Desert Mice‏ (1959)
The Treasure of Monte Cristo‏ (1961)
To Have and to Hold‏ (1963)
הערות שוליים

↑  The 1957 Eurovision Song Contest
↑  Eurovision 1957 Results: Voting & Points
↑  ג'ון קנדי אוקונור, "The Eurovision Song Contest - The Official History"‏ (2007)
↑  Ivor Emmanuel
| --- | --- |
בקרת זהויות :  BNE: XX4945095  BnF: cb16243631t (data)  GND: 1299330177  ISNI: 0000 0003 6210 9012  MusicBrainz: de484f52-2e30-41e1-bfe9-2cf23f67c480  VIAF: 225399304   WorldCat (עם VIAF): 225399304
נעם דובב

| --- | --- |

נעם דובב, 2020
 לידה:  23 במאי 1974 (בן 50) ב' בסיוון ה'תשל"ד פתח תקווה, ישראל 
 מדינה:  ישראל 
 לאום:  יהודי
 מקום מגורים:  פתח תקווה 
 עיסוק:  משורר, מחבר סיפורים קצרים, כותב פלינדרומים ומומחה אבטחת מידע
 שפות היצירה:  עברית, אנגלית 
 תחום כתיבה:  שירה וסיפורת פלינדרומיים
 סוגה:  שירה, משחקי מילים
 יצירות בולטות:  ספרי השירה הפלינדרומית היחידים בעברית:   "הלימת מילה" (2020)  "כְּשֶׁחָשַׁךְ" (2022)   סיפורים פלינדרומיים:   "מימש ה' עולם מלוע השמים" (2010)   "מות תום" (2013)  (2021) "...Did & did & did"  "שונא דּחיַּת יחד אנוש" (2022)   "גישה אל שיא איש לא השיג" (2023)   "משהו נוצר כרצונו, השם" (2024)   ריבוע הקסם הפלינדרומי הגדול בעברית (2011)
 תקופת הפעילות:  מ-2004 
 הושפע מ:  אוליפו, ערן הדס וגלעד צוקרמן
 בת זוג:  נעמה שרייבר
 palindromes.co
 
נעם דובב (נולד ב-23 במאי 1974) הוא מחבר פלינדרומים, משורר וכותב סיפורים קצרים ישראלי; המחזיק במספר שיאים בתחום יצירת פלינדרומים בעברית: חמשת הפלינדרומים הארוכים ביותר, ובראשם "משהו נוצר כרצונו, השם"; שני ספרי השירה הפלינדרומית היחידים עד כה, "הלימת מילה" ו"כְּשֶׁחָשַׁךְ"; וריבוע הקסם הפלינדרומי הגדול ביותר. הוא מרצה על פלינדרומים, כתיבה תחת אילוצים ומשחקי מילים בתשבצי היגיון.
ביוגרפיה

נעם דובב, השני מבין ארבעת ילדיהם של ליאורה ואביגדור דובב, גדל בגבעתיים ובפתח תקווה. בשנת 1992 השלים את לימודיו התיכוניים בתיכון אחד העם בפתח תקווה. שירת בצה"ל בתור ראש צוות אבטחת מידע ביחידה טכנולוגית, והחל מ-1999 עוסק באבטחת מידע כיועץ וכמנהל. עבד גם כמתכנת, כמנתח מערכות מידע וכמדריך שחמט.
ביוגרפיה > עיסוק בפלינדרומים

דובב כותב שירים וסיפורים המבוססים על שעשועי לשון. הוא מתמקד בכתיבה באילוצים בכלל (כמו אנגרמות) ובפלינדרומים שמשולבים בהם לעיתים אילוצים נוספים בפרט. חיבר גם פלינדרומים לפי מילים.
ב-2011 יצר דובב את ריבוע הקסם הפלינדרומי הגדול ביותר בעברית מסדר 6, גדול יותר מריבוע הקסם המפורסם מסדר 5 שחיבר רבי אברהם אבן עזרא במאה ה-12.
ביוגרפיה > עיסוק בפלינדרומים > סיפורת פלינדרומית

דובב כותב סיפורים קצרים פלינדרומיים. הוא שיפר שש פעמים את שיא הפלינדרום הארוך ביותר בעברית, ובכל השיאים שקבע להלן מספרי המילים והאותיות פלינדרומיים:
"מימש ה' עולם מלוע השמים" (ובאנגלית: "!Do, God") - פלינדרום בן 363 מילים ו-1,331 אותיות. פורסם באפריל 2010 ושבר שיא בן כ-120 שנה של רבי יהודה "יוליוס" הירש, שכתב הספד פלינדרומי על אביו, רש"ר הירש.
"מות תום" (ובאנגלית: "Name sold, I'd lose man") - סיפור קצר, שפורסם בפברואר 2013 ועוסק בשואה. הוא מכיל 1,111 מילים (מתוכן 767 שמות) ו-4,224 אותיות ואלמנטים פלינדרומיים נוספים.
"...Did & did & did" - פלינדרום הכולל 1,331 מילים ו-3,883 אותיות ועוסק בבלשנות. הוא פורסם בדצמבר 2021.
"שונאי אנוש" (ובאנגלית: "!Names reverse, man") - פלינדרום בן 1,881 מילים ו-7,557 אותיות, העוסק בשותפות גורל בישראל. הוא פורסם בנובמבר 2022.
"גישה אל שיא איש לא השיג" (ובאנגלית: " One? No one, no") - פלינדרום הכולל 2,552 מילים ו-8,668 אותיות, ועוסק בחוסר גישה מוחלט. הוא פורסם במאי 2023.
"משהו נוצר כרצונו, השם", פלינדרום הכולל 2,662 מילים ו־9,779 אותיות. פורסם ביולי 2024.
חמשת הפלינדרומים האחרונים ברשימה לעיל הם חמשת הפלינדרומים הארוכים בעברית.
ביוגרפיה > עיסוק בפלינדרומים > שירה פלינדרומית

בראשית 2020 הוציא לאור דובב את ספרו הראשון, "הלימת מילה", שהוא ספר השירה הפלינדרומית הראשון בעברית. שמות הספר בעברית, באנגלית ("Word row") ובערבית ("كلمة ملك") פלינדרומיים גם הם. נוסף על כך, כל השירים, הכותרות, שמות השערים והפרקים בספר הם פלינדרומיים, ואף מספרי הפרקים, העמודים והשירים פלינדרומיים. הספר הושק בתאריך הפלינדרומי 02.02.2020 (2 בפברואר 2020), בשעה 20:02. הספר מכיל, בין היתר, שיר הייקו פלינדרומי ושיר מחורז בן 666 מילים, המבוסס על הפלינדרום הארוך ביותר בעברית (נכון לאותה עת). בהמשך השנה השתתף בפסטיבל ירושלים לשירה מטעם מקום לשירה ובו קרא מבחר משירי הספר.
בתחילת 2022 יצא לאור ספר שיריו "כשחשך", העוסק בפרידה מאחיו הצעיר, עוז קרת-דובב, שנפטר בגיל צעיר מסרטן. הספר המכיל 44 פלינדרומים הושק במועד הפלינדרומי 22.02.2022 (22 בפברואר 2022) בשעה 20:02. עדו ניצן מהעיתון ישראל היום כתב על ספר זה: "ספר השירים של נעם דובב, הכולל אך ורק שירים פלינדרומיים, לא מצליח להתעלות מעל הגימיק הלשוני... לעיתים המסגרת הנוקשה של הספר חותרת תחת הרגש של האבל, והופכת את השירה למלאכותית ואת חוויית הקריאה בשירים למשחקית וטכנית בלבד... כמו כן, האילוץ הפלינדרומי יוצר באחדים משירי הספר תמהיל של תחביר קלוקל וחלקי ושל משלבי לשון לא אחידים, ששכרם יוצא בהפסדם. עם זאת, כמה מהשירים שבספר יפים ומרגשים מאוד."
שמות שני הספרים בעברית, באנגלית ("Word row" עבור "הלימת מילה" ו-"Not on" עבור "כְּשֶׁחָשַׁךְ") ובערבית, הם פלינדרומיים. נוסף על כך, כל השירים, הכותרות, שמות הפרקים (והשערים ב"הלימת מילה") בספרים הם פלינדרומיים, ואף מספרי הפרקים והעמודים ומספרי השירים (ב"הלימת מילה") או סך הפלינדרומים (ב"כְּשֶׁחָשַׁךְ"). שני הספרים הושקו בתאריכים פלינדרומיים נדירים - "הלימת מילה" ב-02.02.2020 (2 בפברואר 2020) ו"כְּשֶׁחָשַׁךְ" ב-22.02.2022 (22 בפברואר 2022) - ובשעה פלינדרומית (20:02).
ביוגרפיה > עיסוק בפלינדרומים > משפטים פלינדרומיים

דובב חיבר משפטים פלינדרומיים. הוא חיבר פלינדרום דו-לשוני, בעל משמעות זהה בעברית ובאנגלית: "כלב, לך ! Go, dog". כתב גם משפטים פלינדרומיים באנגלית. דוגמאות נוספות למשפטים פלינדרומיים קצרים שחיבר: "לולא אב, הבא אלול?", "התמימות, לתומי, מתה"; "תור יש, ושירות?!"; "עד מהרה זהר המדע".
דובב פרסם גם משפטים פלינדרומיים ששתי המחציות של כל אחד מהם הן פנגרמה.
ספריו

ערן הדס ודניאל עוז (עורכים), הלימת מילה, הוצאת ברחש, 2020.
ערן הדס (עורך), כשחשך, הוצאת ברחש, 2022.
עיסוקים נוספים

דובב הוא מנתח מערכות ומנהל פרויקטים. החל מ-1999 עוסק באבטחת מידע כיועץ וכמנהל. תחומי המומחיות שלו הם ממשל, ניהול סיכונים וציות (GRC). עבד גם כמתכנת וכמדריך שחמט.
בין השנים 2013–2023 ערך בוויקיפדיה העברית. נוסף על כך, התנדב בוויקימדיה ישראל.
דובב כותב שירים וסיפורים המבוססים על שעשועי לשון. הוא מתמקד בכתיבה באילוצים, ויצר מאגרים המכילים מאות אנגרמות ופנגרמות מושלמות.
חיים אישיים

דובב הוא אתאיסט, פמיניסט וצמחוני.
הוא נשוי לנעמה שרייבר, טבחית העוסקת בהדרכת בישול שיקומית. מתגורר בפתח תקווה.
הערות שוליים

1 2 3  נעם דובב, על אודותיי, באתר "פלינדרום + יתר יצירתי"
1 2   אילן ברקוביץ', המשורר הפלינדרומי הישראלי הראשון, באתר הארץ, 23 ביוני 2020
↑  (נכון לדצמבר 2023)
↑  נועם דובב, הפלינדרום הארוך ביותר בעברית, באתר פלינדרום + יתר יצירתי, ‏20 ביולי 2024
1 2 3 4 5  רועי צ'יקי ארד, פלינדרום - איך אפשר לקרוא את זה?, באתר הארץ, 28 בפברואר 2013
1 2  דף היוצר של נעם דובב, באתר במה חדשה
↑  מאגר אנגרמות, באתר של נעם דובב, "פלינדרום + יתר יצירתי"
↑  ארכיון פלינדרומים לפי מילים, באתר פלינדרום + יתר יצירתי, ‏2014-08-16
↑  סיפורים קצרים פלינדרומיים, בבלוג הפלינדרומים של נעם דובב
↑  הסיפור הפלינדרומי של דובב, "מימש ה' עולם מלוע השמים", באתר של נעם דובב, "פלינדרום + יתר יצירתי", 17 באפריל 2010
↑  הפלינדרום "מות תום", באתר של נעם דובב, "פלינדרום + יתר יצירתי", 12 בפברואר 2013
↑  ‏ הפלינדרום "...Did & did & did", באתר של נעם דובב, "פלינדרום + יתר יצירתי", 4 בדצמבר 2021
↑  הפלינדרום הארוך ביותר בעברית, באתר של נעם דובב, "פלינדרום + יתר יצירתי", 1 בנובמבר 2022
↑  נעם דובב, גישה אל שיא איש לא השיג, באתר פלינדרום + יתר יצירתי, ‏31 במאי 2023
↑  נעם דובב, הפלינדרום הארוך ביותר בעברית, באתר פלינדרום + יתר יצירתי, ‏20 ביולי 2024
↑  נכון לדצמבר 2023
↑  התפתחות שיא הפלינדרום הארוך ביותר בעברית, באתר של נעם דובב, "פלינדרום + יתר יצירתי"
↑   ציירי לך שפה - (שני) מטר על (שני) מטר פסטיבל ירושלים לשירה 2020, סרטון  באתר יוטיוב, 13 באוקטובר 2020
↑  חגית בת אליעזר, שירה פלינדרומית - סקירה על ספר שיריו החדש של נעם דובב "כשחשך", באתר "יקום תרבות", 20 בפברואר 2022
↑  שלומי חתוכה, ברית מילה | נועם דובב: "כשחשך", באתר כאן – תאגיד השידור הישראלי, 31 באוגוסט 2022
1 2   כשחשך // נעם דובב // ה ש ק ה, סרטון בערוץ "Sipur Pashut", באתר יוטיוב (אורך: 1:15:19)
↑  עדו ניצן, משני צידי הפואטיקה, באתר ישראל היום, 3 במרץ 2022
↑  התאריכים הפלינדרומיים הללו הם שנים מתוך שלושה תאריכים פלינדרומיים בתצורה של שמונה ספרות שחלו בשנות ה-20 של המאה ה-21
↑  איילת ספירשטיין, עד מהרה זהר המדע, באתר מדע גדול, בקטנה, 7 ביולי 2020
↑  גיתית פודמסקי, מיזם ויקי-נשים מתחדש בעזרת כלי המשלב את ויקינתונים עם ויקיפדיה, באתר ויקימדיה ישראל, 14 בספטמבר 2020
↑  נעם דובב, מאגר אנגרמות, באתר "פלינדרום + יתר יצירתי"
↑  נעם דובב, מאגר פנגרמות מושלמות, באתר "פלינדרום + יתר יצירתי"
| --- | --- |
בקרת זהויות :  NLI: 987008523486105171  LCCN: n2021061959  VIAF: 195159032560901180807   WorldCat (עם VIAF): 195159032560901180807 
ריבוע הקסם הפלינדרומי הגדול ביותר בעברית, מסדר 6, שיצר נעם דובב ב-2011
בר קפרא

| --- | --- |
 לידה:  המאה ה-2 פרובינקיה סוריה פלשתינה
 פטירה:  המאה ה-3 פרוד (לפי רש"י)
 שם מלא:  רבי אלעזר בנו של רבי אליעזר הקפר שמעון (לפי יהודה בן קלונימוס משפיירא ואברהם זכות)
 כינוי:  בר קפרא, בן הקפר, בר הקפר, רבי אלעזר בנו של רבי אליעזר הקפר, רבי אלעזר הקפר ברבי, רבי אלעזר הקפר בריבי
 מקום קבורה:  קברה (זיהוי מהמאה ה-17)
 מדינה:  פרובינקיה סוריה פלשתינה
 מקום מגורים:  פרוד
 מקום פעילות:  ציפורי
 תקופת הפעילות:  דור חמישי ואחרון לתנאים (תקופת המעבר)
 השתייכות:  תנאים, חז"ל
 רבותיו:  רבי מאיר, יהודה הנשיא
 תלמידיו:  יהושע בן לוי, רבי אושעיא
 בני דורו:  רבי שמעון ברבי
 חיבוריו:  "משנת בר קפרא"
 אב:  אלעזר הקפר רבי חמא (לפי יהודה בן קלונימוס משפיירא)
 
 תפקידים נוספים:  חבר בבית דינו של יהודה הנשיא (לפי הרמב"ם)
 
בר קפרא או רבי אלעזר בנו של רבי אליעזר הקפר, היה חכם בדור המעבר שבין התנאים והאמוראים. תלמידו של רבי יהודה הנשיא. היה ידוע כבדחן. בילדותו למד תורה מפי רבי מאיר.
יש שמזהים אותו עם רבי אליעזר הקפר, ואחרים אומרים שהוא בנו של רבי אליעזר הקפר. סידר קובץ משניות ערוך המכונה "משנת בר קפרא" (בבלי בבא בתרא, קנד, ב). קובץ זה מקביל ומשלים את משנת רבי יהודה הנשיא.
עם תלמידיו נמנה רבי יהושע בן לוי שמסר רבים מאמרותיו ופסקיו.
משפחתו

בספר יחוסי תנאים ואמוראים מובאת אגדה לפיה לבר קפרא היו שתים עשרה נשים שהסכימו לפרנסו מרוב חכמתו. הרב ראובן מרגליות תמה על האפשרות כי היה ריבוי נשים אצל אחד מהתנאים דבר מקובל, והציע לפרש על פי גמרא המובאת בתלמוד ירושלמי המספרת כי לפני רבי יהודה הנשיא באו שתים עשרה נשים שבעליהן מתו ללא צאצאים והיו זקוקות לייבום, האח השלושה עשר סירב לייבם בטענה שלא יוכל לפרנסן, ולכן הציעו כי כל אחת תקבל על עצמה לפרנס את כולן חודש אחד בשנה ובחודש העיבור הסכים רבי יהודה לפרנסן. הרב מרגליות משער כי האח שסירב בתחילה לייבם היה בר קפרא הידוע בשיטתו שראוי לבצע חליצה במקום ייבום ולאחר שייבם היו לו שתים עשרה נשים. לפי הסבר זה היו לבר קפרא שנים עשר אחים ושלושים ושישה ילדים לפחות.
רבי יהודה בן פדייא היה בן אחותו של בר קפרא.
מתורתו

בר קפרא נחלק עם חבריו בהגדרת ההבדל בין גנבה לגזילה: ”איזהו גזלן? בר קפרא אמר: זה שהוא גוזל בפרהסיא... רבי אבהו בשם ריש לקיש אמר: לפני תשעה - גנב, ולפני עשרה - גזלן.”. בניגוד לדעת רבי אבהו המגדיר את ההבדל בין גנבה לגזילה בהבדל דק כחוט השערה, ומגדיר אותו בהגדרה השווה להגדרות דומות באיסורי תורה (למשל המחלל שבת בפרהסיא שנחשב לכזה רק אם חיללה לעיני עשרה אנשים) ובמצוות (תפילה בציבור), שבהם "פרהסיא" הוא מעשה הנעשה בפני ציבור חשוב של עשרה אנשים המוגדר בהלכה כ"עדה", בר קפרא הגדיר את הדברים בדרך פחות פורמלית. הרמב"ם אף אימץ את דעתו בספר "משנה תורה": ”איזה הוא גנב? זה הלוקח ממון אדם בסתר ואין הבעלים יודעין, כגון הפושט ידו לתוך כיס חברו ולקח מעותיו, ואין הבעלים רואין, וכן כל כיוצא בזה. אבל, אם לקח בגלוי בפרהסיא בחוזק יד, אין זה גנב, אלא גזלן.
לפיכך, ליסטים מזוין שגנב, אינו גזלן, אלא גנב, אף על פי שהבעלים יודעים בשעה שגנב”, וכך גם נפסק בשולחן ערוך.
קברו

רבי גרשון בן אליעזר הלוי סגל (אנ') בספרו "איגרת הקודש (גלילות ארץ ישראל)", סביב שנת 1624 לספירה, מציין את קברם של "רבי אלעזר הקפר ובנו בר קפרא" במערה ביישוב "קפרא" (קברה). כיום חורבה הממוקמת בסמוך לכרמיאל.
לקריאה נוספת

בנימין לאו, "בר קפרא בלוד", בספרו: חכמים, כרך רביעי: ממשנה לתלמוד, ידיעות ספרים, 2012, עמ' 61-56.
הערות שוליים

↑  או "בן הקפר", "בר הקפר"
↑  או "רבי אלעזר הקפר ברבי" (או "בריבי")
↑  תלמוד בבלי, מסכת נדרים, דף נ', עמוד ב', בפירוש רש"י (ריב"ן) ד"ה לא אזמניה.
↑  תלמוד בבלי, מסכת יומא, דף מ"ו, עמוד א', אומר היה רבי מאיר..
↑  תלמוד ירושלמי, מסכת יבמות,  פרק ד', הלכה י"ב
↑  תלמוד בבלי, מסכת יבמות, דף ק"ט, עמוד ב'
↑  ראובן מרגליות, עוללות ה'.
↑  בראשית רבה כ"א, ז'.
↑  בראשית רבה פרשה נד, ג.
↑  חושן משפט, סימן שמ"ח, סעיף ג'.
↑  ראו: עו"ד אברהם וינרוט על הגניבה והגזילה ומה שביניהן, באתר משרד המשפטים
נוקיה 800

| --- | --- |

 מידע כללי
 סוג:  דגם 
 יצרן:  נוקיה
 תאריך הפצה:  2019
 מידע טכני
 מערכת הפעלה:  KaiOS 
 מעבד:  Cortex-A7
 מסך:  2.4 אינץ'
 מצלמה:  2 מגה פיקסל
 סוללה:  2,100 mAh
 רשת:  GSM, HSPA, LTE
 קישוריות:  WiFi, Bluetooth 4.1, GPS
 רמת קרינה:  1.46 W/kg
 מידות
 משקל:  161 גרם
 אתר רשמי
 
נוקיה 800 (באנגלית: Nokia 800) הוא טלפון סלולרי שמיוצר על ידי חברת נוקיה. הטלפון הושק לראשונה בשנת 2019.
מפרט טכני

גודל מסך: 2.4 אינץ'
שנת הכרזה: 2019
רזולוציה: 240x320 פיקסלים
צפיפות פיקסלים: 167 ppi
מידות

גובה- 145.4 מ"מ
רוחב- 62.1 מ"מ
עובי- 16.1 מ"מ
משקל- 161 גרם
ראו גם

נוקיה
נוקיה C6
נוקיה C7
נוקיה 105
נוקיה 215
קופה אמריקה 1949

| --- | --- |
 מארחת:  ברזיל ברזיל
 תקופת התחרות:  3 באפריל 1949 – 11 במאי 1949 (39 ימים)
 מספר משתתפות:  8  (מתוך 8 משתתפות שנרשמו)
 הזוכה:   ברזיל
 מספר משחקים:  29
 מספר שערים:  135 (4.66 בממוצע למשחק)
 מספר צופים:  712,000 (24,552 בממוצע למשחק)
 מלך השערים:  ברזיל ז'איר דה רוסה פינטו   (9 שערים)
 השחקן המצטיין:  ברזיל אדמיר
 → 19471953 ←
 
נבחרת ברזיל, זוכת הקופה אמריקה (התמונה צולמה במסגרת מונדיאל 1950, שנה לאחר הטורניר)
אליפות אמריקה הדרומית 1949 (בספרדית: Campeonato Sudamericano de Football 1949) היא המהדורה ה-21 של אליפות אמריקה הדרומית בכדורגל. הטורניר נערך בברזיל בין 3 באפריל ל-11 במאי 1949, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו שמונה נבחרות החברות בהתאחדות. ברזיל זכתה בטורניר בפעם השלישית בתולדותיה.
הישג זה סיים רצף בן 27 שנה שבו ברזיל לא זכתה בתואר רשמי. לפני כן, התואר הרשמי האחרון היה קופה אמריקה 1922, שגם כן נערך על אדמת ברזיל.
לא היו שלבי מוקדמות לטורניר. שתי נקודות התקבלו בניצחון, נקודה אחת לתוצאת תיקו ואפס נקודות להפסד. אם והתקבל שוויון נקודות בין שתי ומעלה הנבחרות המובילות בבית, משחק גמר יערך כדי לקבוע מי הזוכה. ארגנטינה פרשה מהתחרות.
נבחרות

ברזיל (מארחת) 

 צ'ילה 

 קולומביה 

 אורוגוואי 

 פרו 

 בוליביה 

 פרגוואי 

 אקוודור
אצטדיונים

| ריו דה ז'ניירו | ריו דה ז'ניירו | סאו פאולו | סנטוס | בלו הוריזונטה |
| --- | --- | --- | --- | --- |
| אצטדיון גנרל סבריאנו | אצטדיון סאו ז'נואריו | אצטדיון פקאמבו | אצטדיון וילה בלמירו | אצטדיון סטה דה סטמברו |
| קיבולת: 30,000 | קיבולת: 25,000 | קיבולת: 71,281 | קיבולת: 16,798 | קיבולת: 30,000 |
משחק הגמר

עם סיום המשחקים בבית התקבל שוויון נקודות בין ברזיל לפרגוואי, ולכן שתיהן שיחקו במשחק גמר על זהות הזוכה. 
 ברזיל שניצחה את כל משחקיה עם מאזן מעולה (36 שערים בחמישה משחקים), הפסידה במשחקה האחרון 1–2 לפרגוואי, מה שקבע משחק גמר ביניהן.
מהצד השני, לפרגוואי הייתה נבחרת חזקה עם שחקנים מוכרים, שנחשבת על ידי כמה עיתונאים כחזקה בהיסטוריה שלהם. עם זאת, ברזיל הביסה אותה 0–7 במשחק הגמר והוכתרה כאלופה בפעם השלישית בתולדותיה.
| 0 | 1 | 2 | 3 | 4 |
| --- | --- | --- | --- | --- |
| 11 במאי 1949 |  פרגוואי | 0–7 |  ברזיל | אצטדיון סאו ז'נואריו, ריו דה ז'ניירו צופים: 55,000 שיפוט: קאריל ג׳ק באריק (אנגליה) |
| 11 במאי 1949 |  |  | אדמיר  17', 27', 48'   טסוריניה  43', 70'   ז׳איר  72', 89' | אצטדיון סאו ז'נואריו, ריו דה ז'ניירו צופים: 55,000 שיפוט: קאריל ג׳ק באריק (אנגליה) |
| --- | --- |
              פרגוואי :               ברזיל
מלכי השערים

ברזיל ז'איר דה רוסה פינטו
ברזיל אדמיר
ברזיל טסוריניה
פרגוואי דיוניסיו ארסה
פרגוואי בניטז
בוליביה ויקטור אוגרטה
ברזיל סימאו
ברזיל זיזיניו
פרו פליקס קסטיו
אורוגוואי רמון קסטרו
ז'איר דה רוסה פינטו, מלך שערי הטורניר
יניב בן משיח

| --- | --- |

 לידה:  13 ביולי 1979 (בן 45) פתח תקווה, ישראל
 מוקד פעילות:  ישראל 
 תקופת הפעילות:  מ-1997
 עיסוק:  זמר
 סוגה:  מוזיקה מזרחית, ים תיכונית
 סוג קול:  טנור
 שפה מועדפת:  עברית 
 חברת תקליטים:  סינגולד
 שיתופי פעולה בולטים:  קובי פרץ, ליאור נרקיס, חיים ישראל
 
יניב בן משיח (נולד ב-13 ביולי 1979, י"ח בתמוז ה'תשל"ט) הוא זמר ישראלי השר שירים ים תיכוניים.